CELEX: 32017L0164
Language: el
Date: 2017-01-31 00:00:00
Title: Οδηγία (EE) 2017/164 της Επιτροπής, της 31ης Ιανουαρίου 2017, για τη θέσπιση τέταρτου καταλόγου ενδεικτικών οριακών τιμών επαγγελματικής έκθεσης, κατ' εφαρμογή της οδηγίας 98/24/ΕΚ του Συμβουλίου, και για την τροποποίηση των οδηγιών 91/322/ΕΟΚ, 2000/39/ΕΚ και 2009/161/ΕΕ της Επιτροπής (Κείμενο που παρουσιάζει ενδιαφέρον για τον ΕΟΧ )

1.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 27/115
            
         ΟΔΗΓΊΑ (EE) 2017/164 ΤΗΣ ΕΠΙΤΡΟΠΉΣ
   της 31ης Ιανουαρίου 2017
   για τη θέσπιση τέταρτου καταλόγου ενδεικτικών οριακών τιμών επαγγελματικής έκθεσης, κατ' εφαρμογή της οδηγίας 98/24/ΕΚ του Συμβουλίου, και για την τροποποίηση των οδηγιών 91/322/ΕΟΚ, 2000/39/ΕΚ και 2009/161/ΕΕ της Επιτροπής
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 98/24/ΕΚ του Συμβουλίου, της 7ης Απριλίου 1998, για την προστασία της υγείας και ασφαλείας των εργαζομένων κατά την εργασία από κινδύνους οφειλομένους σε χημικούς παράγοντες (1) (στο εξής «οδηγία 98/24/ΕΚ»), και ιδίως το άρθρο 3 παράγραφος 2,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 98/24/ΕΚ, η Επιτροπή οφείλει να προτείνει ενωσιακούς στόχους με τη μορφή ενδεικτικών οριακών τιμών επαγγελματικής έκθεσης (ΕΟΤΕΕ) που θεσπίζονται σε ενωσιακό επίπεδο, με σκοπό την προστασία των εργαζομένων από τους κινδύνους που προκύπτουν από την έκθεσή τους σε επικίνδυνες χημικές ουσίες.
            
         
               (2)
            
            
               Το άρθρο 3 παράγραφος 2 της οδηγίας 98/24/ΕΚ προβλέπει ότι η Επιτροπή δύναται να θεσπίζει ή να αναθεωρεί τις ΕΟΤΕΕ, λαμβάνοντας υπόψη τις διαθέσιμες τεχνικές μέτρησης, με μέτρα που θεσπίζονται σύμφωνα με τη διαδικασία που προβλέπεται στο άρθρο 17 της οδηγίας 89/391/ΕΟΚ του Συμβουλίου (2).
            
         
               (3)
            
            
               Η Επιτροπή επικουρείται στο έργο αυτό από την επιστημονική επιτροπή για τα όρια επαγγελματικής έκθεσης σε χημικούς παράγοντες (SCOEL), η οποία συστάθηκε με την απόφαση 2014/113/ΕΕ της Επιτροπής (3).
            
         
               (4)
            
            
               Σύμφωνα με την οδηγία 98/24/ΕΚ, ο όρος «οριακή τιμή επαγγελματικής έκθεσης» σημαίνει, εκτός αν ορίζεται άλλως, το όριο της μέσης χρονικώς σταθμισμένης συγκέντρωσης ενός χημικού παράγοντα στον αέρα της ζώνης αναπνοής ενός εργαζομένου σε σχέση προς μια συγκεκριμένη περίοδο αναφοράς.
            
         
               (5)
            
            
               Οι ΕΟΤΕΕ είναι οριακές τιμές επαγγελματικής έκθεσης που έχουν ως γνώμονα την υγεία, υπολογίζονται από τη SCOEL με βάση τα πιο πρόσφατα διαθέσιμα επιστημονικά δεδομένα και εγκρίνονται από την Επιτροπή, λαμβανομένων υπόψη των διαθέσιμων τεχνικών μέτρησης. Είναι τα όρια έκθεσης κάτω από τα οποία δεν αναμένονται γενικά επιβλαβείς συνέπειες για κάποιον συγκεκριμένο χημικό παράγοντα ύστερα από βραχυχρόνια ή καθημερινή έκθεση σ' αυτόν καθ' όλη την επαγγελματική ζωή. Είναι ενωσιακοί στόχοι και αποσκοπούν να βοηθήσουν τους εργοδότες στον καθορισμό και στην αξιολόγηση των κινδύνων και στην εφαρμογή προληπτικών και προστατευτικών μέτρων σύμφωνα με την οδηγία 98/24/ΕΚ.
            
         
               (6)
            
            
               Σύμφωνα με τις συστάσεις της SCOEL, οι ΕΟΤΕΕ καθορίζονται σε σχέση με μέση χρονικά σταθμισμένη τιμή περιόδου αναφοράς οκτώ ωρών (οριακές τιμές μακροχρόνιας έκθεσης) και, για ορισμένους χημικούς παράγοντες, για βραχύτερες περιόδους αναφοράς, κατά κανόνα για μέση χρονικά σταθμισμένη τιμή δεκαπέντε λεπτών (οριακές τιμές βραχυχρόνιας έκθεσης), προκειμένου να ληφθούν υπόψη οι επιδράσεις που προκύπτουν από βραχυχρόνια έκθεση.
            
         
               (7)
            
            
               Για κάθε χημικό παράγοντα για τον οποίο έχει καθοριστεί ΕΟΤΕΕ σε ενωσιακό επίπεδο, τα κράτη μέλη υποχρεούνται να καθορίσουν μια εθνική οριακή τιμή επαγγελματικής έκθεσης. Στο πλαίσιο αυτό, οφείλουν να λαμβάνουν υπόψη την ενωσιακή οριακή τιμή, καθορίζοντας τη φύση της εθνικής οριακής τιμής σύμφωνα με την εθνική νομοθεσία και πρακτική.
            
         
               (8)
            
            
               Οι ΕΟΤΕΕ αποτελούν σημαντική συνιστώσα των γενικών ρυθμίσεων για την προστασία των εργαζομένων από τους κινδύνους για την υγεία που απορρέουν από την έκθεση σε επικίνδυνες χημικές ουσίες.
            
         
               (9)
            
            
               Σύμφωνα με το άρθρο 3 της οδηγίας 98/24/ΕΚ, η SCOEL αξιολόγησε τη σχέση ανάμεσα, αφενός, στις επιπτώσεις που έχουν στην υγεία οι χημικοί παράγοντες που απαριθμούνται στις τριάντα μία καταχωρίσεις του παραρτήματος της παρούσας οδηγίας και, αφετέρου, στο επίπεδο επαγγελματικής έκθεσης, και συνέστησε, για όλους αυτούς τους χημικούς παράγοντες, τη θέσπιση ΕΟΤΕΕ για την αναπνευστική οδό έκθεσης σε σχέση με μέση χρονικώς σταθμισμένη τιμή περιόδου αναφοράς οκτώ ωρών. Ως εκ τούτου, είναι σκόπιμο να θεσπιστούν οριακές τιμές μακροχρόνιας έκθεσης για όλους τους παράγοντες του παραρτήματος της παρούσας οδηγίας.
            
         
               (10)
            
            
               Για ορισμένους από αυτούς τους χημικούς παράγοντες, η SCOEL συνέστησε επίσης τον καθορισμό τέτοιων οριακών τιμών για βραχύτερες περιόδους αναφοράς και/ή ενδείξεων που αφορούν τη διείσδυση μέσω του δέρματος (ενδείξεις «δέρματος»).
            
         
               (11)
            
            
               Τέσσερις από τους εν λόγω χημικούς παράγοντες —το μονοξείδιο του αζώτου, το διυδροξείδιο του ασβεστίου, το υδρίδιο του λιθίου και το οξικό οξύ— περιλαμβάνονται επί του παρόντος στο παράρτημα της οδηγίας 91/322/ΕΟΚ της Επιτροπής (4).
            
         
               (12)
            
            
               Ένας από αυτούς τους χημικούς παράγοντες, το 1,4-διχλωροβενζένιο, περιλαμβάνεται επί του παρόντος στο παράρτημα της οδηγίας 2000/39/ΕΚ της Επιτροπής (5).
            
         
               (13)
            
            
               Ένας άλλος παράγοντας, η δισφαινόλη Α, περιλαμβάνεται επί του παρόντος στο παράρτημα της οδηγίας 2009/161/ΕΕ της Επιτροπής (6).
            
         
               (14)
            
            
               Για τους παράγοντες αυτούς η SCOEL συνέστησε τη θέσπιση νέων ΕΟΤΕΕ. Ως εκ τούτου, είναι σκόπιμο να συμπεριληφθούν οι αναθεωρημένες οριακές τιμές για τους εν λόγω έξι χημικούς παράγοντες στο παράρτημα της παρούσας οδηγίας και να διαγραφούν οι καταχωρίσεις για τους εν λόγω χημικούς παράγοντες από τα παραρτήματα των οδηγιών 91/322/ΕΟΚ, 2000/39/ΕΚ και 2009/161/ΕΕ.
            
         
               (15)
            
            
               Για έναν από τους χημικούς παράγοντες που απαριθμούνται στις τριάντα μία καταχωρίσεις του παραρτήματος της παρούσας οδηγίας, το ακρυλικό οξύ, η SCOEL συνέστησε οριακή τιμή βραχυχρόνιας έκθεσης σε σχέση με περίοδο αναφοράς διάρκειας ενός λεπτού. Ως εκ τούτου, είναι σκόπιμο να καθοριστεί η εν λόγω οριακή τιμή βραχυχρόνιας έκθεσης για τον εν λόγω χημικό παράγοντα στο παράρτημα της παρούσας οδηγίας.
            
         
               (16)
            
            
               Για ορισμένες ουσίες, είναι αναγκαίο να συνεκτιμηθεί η πιθανότητα διείσδυσης μέσω του δέρματος, προκειμένου να εξασφαλιστεί το μέγιστο δυνατό επίπεδο προστασίας. Από τους χημικούς παράγοντες που απαριθμούνται στις τριάντα μία καταχωρίσεις του παραρτήματος της παρούσας οδηγίας, η SCOEL διαπίστωσε τη δυνατότητα σημαντικής διείσδυσης μέσω του δέρματος για την τρινιτρική γλυκερόλη, τον τετραχλωράνθρακα, το υδροκυάνιο, το διχλωρομεθάνιο, το νιτροαιθάνιο, το 1,4-διχλωροβενζένιο, το μυρμηκικό μεθύλιο, το τετραχλωροαιθυλένιο, το κυανιούχο νάτριο και το κυανιούχο κάλιο. Επομένως, επιπλέον των ΕΟΤΕΕ, είναι σκόπιμο να περιληφθούν στο παράρτημα της παρούσας οδηγίας ενδείξεις οι οποίες επισημαίνουν το ενδεχόμενο σημαντικής διείσδυσης μέσω του δέρματος για τις εν λόγω χημικές ουσίες.
            
         
               (17)
            
            
               Η Συμβουλευτική Επιτροπή για την Ασφάλεια και την Υγεία στον Χώρο Εργασίας (7), η οποία κλήθηκε να διατυπώσει τη γνώμη της σύμφωνα με το άρθρο 3 παράγραφος 2 της οδηγίας 98/24/ΕΚ, αναγνώρισε ότι υπάρχουν ανησυχίες σχετικά με την τεχνική εφικτότητα των προτεινόμενων ΕΟΤΕΕ για το μονοξείδιο του αζώτου και το διοξείδιο του αζώτου στην υπόγεια εξόρυξη και στη διάνοιξη σηράγγων και για το μονοξείδιο του άνθρακα στην υπόγεια εξόρυξη. Η Συμβουλευτική Επιτροπή αναγνώρισε επίσης ότι επί του παρόντος υπάρχουν προκλήσεις σχετικά με τη διαθεσιμότητα μεθόδων μέτρησης που θα μπορούσαν να χρησιμοποιηθούν για την τεκμηρίωση της συμμόρφωσης με την προτεινόμενη οριακή τιμή για το διοξείδιο του αζώτου στην υπόγεια εξόρυξη και στη διάνοιξη σηράγγων. Ως εκ τούτου, είναι σκόπιμο να επιτραπεί στα κράτη μέλη να κάνουν χρήση μιας μεταβατικής περιόδου όσον αφορά την εφαρμογή, στην υπόγεια εξόρυξη και στη διάνοιξη σηράγγων, των οριακών τιμών που καθορίζονται στο παράρτημα της παρούσας οδηγίας για το μονοξείδιο του αζώτου, το διοξείδιο του αζώτου και το μονοξείδιο του άνθρακα, ούτως ώστε και η Επιτροπή να επανεξετάσει τα προαναφερθέντα ζητήματα πριν από το τέλος της μεταβατικής περιόδου. Κατά τη διάρκεια αυτής της μεταβατικής περιόδου, τα κράτη μέλη μπορούν να εξακολουθήσουν να εφαρμόζουν τις υφιστάμενες οριακές τιμές, αντί της εφαρμογής των τιμών που καθορίζονται στο παράρτημα της παρούσας οδηγίας.
            
         
               (18)
            
            
               Σύμφωνα με την κοινή πολιτική δήλωση, της 28ης Σεπτεμβρίου 2011, των κρατών μελών και της Επιτροπής σχετικά με τα επεξηγηματικά έγγραφα (8), τα κράτη μέλη ανέλαβαν να συνοδεύουν, στις περιπτώσεις όπου αιτιολογείται, την κοινοποίηση των μέτρων μεταφοράς στο εθνικό δίκαιο με ένα ή περισσότερα έγγραφα στα οποία θα επεξηγείται η σχέση μεταξύ των συστατικών στοιχείων μιας οδηγίας και των αντίστοιχων μερών των πράξεων μεταφοράς στο εθνικό δίκαιο.
            
         
               (19)
            
            
               Όσον αφορά την παρούσα οδηγία, η Επιτροπή θεωρεί δικαιολογημένη τη διαβίβαση των εν λόγω εγγράφων υπό μορφή πίνακα αντιστοιχίας μεταξύ των εθνικών διατάξεων και των διατάξεων της παρούσας οδηγίας, διότι για ορισμένους παράγοντες υφίστανται ήδη στο εθνικό δίκαιο εθνικές οριακές τιμές επαγγελματικής έκθεσης και δεδομένης της ποικιλίας και του τεχνικού χαρακτήρα των νομικών μέσων που χρησιμοποιούνται σε εθνικό επίπεδο για τον καθορισμό των οριακών τιμών επαγγελματικής έκθεσης.
            
         
               (20)
            
            
               Η Συμβουλευτική Επιτροπή για την Ασφάλεια και την Υγεία στον Χώρο Εργασίας διατύπωσε τη γνώμη της στις 27 Νοεμβρίου 2014 και στις 21 Μαΐου 2015.
            
         
               (21)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής τεχνικής προόδου, που συστάθηκε δυνάμει του άρθρου 17 της οδηγίας 89/391/ΕΟΚ του Συμβουλίου,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Για τους χημικούς παράγοντες που απαριθμούνται στο παράρτημα καταρτίζεται τέταρτος κατάλογος ενωσιακών ενδεικτικών οριακών τιμών επαγγελματικής έκθεσης.
   Άρθρο 2
   Τα κράτη μέλη καθορίζουν εθνικές οριακές τιμές επαγγελματικής έκθεσης για τους χημικούς παράγοντες που απαριθμούνται στο παράρτημα, συνεκτιμώντας τις ενωσιακές οριακές τιμές.
   Άρθρο 3
   Στο παράρτημα της οδηγίας 91/322/ΕΟΚ, οι αναφορές στο οξικό οξύ, το διυδροξείδιο του ασβεστίου, το υδρίδιο του λιθίου και το μονοξείδιο του αζώτου διαγράφονται με ισχύ από τις 21 Αυγούστου 2018, με την επιφύλαξη του άρθρου 6 παράγραφος 2 στοιχείο α).
   Άρθρο 4
   Στο παράρτημα της οδηγίας 2000/39/ΕΚ, η αναφορά στο 1,4-διχλωροβενζένιο διαγράφεται με ισχύ από τις 21 Αυγούστου 2018.
   Άρθρο 5
   Στο παράρτημα της οδηγίας 2009/161/ΕΕ, η αναφορά στη δισφαινόλη Α διαγράφεται με ισχύ από τις 21 Αυγούστου 2018.
   Άρθρο 6
   1.   Σε εργασίες υπόγειας εξόρυξης και διάνοιξης σηράγγων, τα κράτη μέλη μπορούν να εφαρμόσουν μεταβατική περίοδο, η οποία θα λήξει το αργότερο στις 21 Αυγούστου 2023, όσον αφορά τις οριακές τιμές για το μονοξείδιο του αζώτου, το διοξείδιο του αζώτου και το μονοξείδιο του άνθρακα.
   2.   Κατά τη διάρκεια της μεταβατικής περιόδου που αναφέρεται στην παράγραφο 1, τα κράτη μέλη μπορούν να εξακολουθήσουν να εφαρμόζουν τις ακόλουθες τιμές, αντί των οριακών τιμών που καθορίζονται στο παράρτημα:
   
               α)
            
            
               για το μονοξείδιο του αζώτου: τις υφιστάμενες οριακές τιμές που καθορίζονται σύμφωνα με το παράρτημα της οδηγίας 91/322/ΕΟΚ·
            
         
               β)
            
            
               για το διοξείδιο του αζώτου και το μονοξείδιο του άνθρακα: τις εθνικές οριακές τιμές που ίσχυαν την 1η Φεβρουαρίου 2017.
            
         Άρθρο 7
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 21 Αυγούστου 2018.
   Ανακοινώνουν αμέσως στην Επιτροπή το κείμενο των εν λόγω διατάξεων και συνοδεύουν την κοινοποίησή τους με ένα ή περισσότερα επεξηγηματικά έγγραφα υπό μορφή πινάκων αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 8
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 9
   Η παρούσα οδηγία απευθύνεται στα κράτη μέλη.
   
      Βρυξέλλες, 31 Ιανουαρίου 2017.
      
         
            Για την Επιτροπή
         
         
            O Πρόεδρος
         
         Jean-Claude JUNCKER
      
   
   
      (1)  ΕΕ L 131 της 5.5.1998, σ. 11.
   
      (2)  Οδηγία 89/391/ΕΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (ΕΕ L 183 της 29.6.1989, σ. 1).
   
      (3)  Απόφαση 2014/113/ΕΕ της Επιτροπής, της 3ης Μαρτίου 2014, σχετικά με τη συγκρότηση επιστημονικής επιτροπής για τα όρια επαγγελματικής έκθεσης σε χημικούς παράγοντες και την κατάργηση της απόφασης 95/320/ΕΚ (ΕΕ L 62 της 4.3.2014, σ. 18).
   
      (4)  Οδηγία 91/322/ΕΟΚ της Επιτροπής, της 29ης Μαΐου 1991, περί καθορισμού ενδεικτικών οριακών τιμών μέσω της εφαρμογής της οδηγίας 80/1107/ΕΟΚ του Συμβουλίου περί προστασίας των εργαζομένων από τους κινδύνους που παρουσιάζονται συνεπεία εκθέσεώς τους, κατά τη διάρκεια της εργασίας, σε χημικά, φυσικά ή βιολογικά μέσα (ΕΕ L 177 της 5.7.1991, σ. 22).
   
      (5)  Οδηγία 2000/39/ΕΚ της Επιτροπής, της 8ης Ιουνίου 2000, για θέσπιση πρώτου καταλόγου ενδεικτικών οριακών τιμών επαγγελματικής έκθεσης κατ' εφαρμογή της οδηγίας 98/24/ΕΚ του Συμβουλίου για την προστασία της υγείας και ασφάλειας των εργαζομένων από κινδύνους οφειλόμενους σε χημικούς παράγοντες (ΕΕ L 142 της 16.6.2000, σ. 47).
   
      (6)  Οδηγία 2009/161/ΕΕ της Επιτροπής, της 17ης Δεκεμβρίου 2009, για τη θέσπιση τρίτου καταλόγου ενδεικτικών οριακών τιμών επαγγελματικής έκθεσης κατ' εφαρμογή της οδηγίας 98/24/ΕΚ του Συμβουλίου και για την τροποποίηση της οδηγίας 2000/39/ΕΚ της Επιτροπής (ΕΕ L 338 της 19.12.2009, σ. 87).
   
      (7)  Απόφαση 2003/C 218/01 του Συμβουλίου, της 22ας Ιουλίου 2003, για την ίδρυση Συμβουλευτικής Επιτροπής για την Ασφάλεια και την Υγεία στον Χώρο Εργασίας (ΕΕ C 218 της 13.9.2003, σ. 1).
   
      (8)  ΕΕ C 369 της 17.12.2011, σ. 14.
   
      ΠΑΡΑΡΤΗΜΑ
      
                  Αριθ. ΕΚ (1)
                  
               
               
                  Αριθ. CAS (2)
                  
               
               
                  ΟΝΟΜΑΣΙΑ ΤΟΥ ΧΗΜΙΚΟΥ ΠΑΡΑΓΟΝΤΑ
               
               
                  ΟΡΙΑΚΕΣ ΤΙΜΕΣ
               
               
                  Ένδειξη (3)
                  
               
            
                  8 ώρες (4)
                  
               
               
                  Βραχυχρόνια (5)
                  
               
            
                  mg/m3
                      (6)
                  
               
               
                  Ppm (7)
                  
               
               
                  mg/m3
                      (6)
                  
               
               
                  Ppm (7)
                  
               
            
                  —
               
               
                  —
               
               
                  Μαγγάνιο και ανόργανες ενώσεις του μαγγανίου
                  (ως μαγγάνιο)
               
               
                  0,2 (8)
                  
                  0,05 (9)
                  
               
               
                  —
               
               
                  —
               
               
                  —
               
               
                  —
               
            
                  200-240-8
               
               
                  55-63-0
               
               
                  Τρινιτρική γλυκερόλη
               
               
                  0,095
               
               
                  0,01
               
               
                  0,19
               
               
                  0,02
               
               
                  δέρμα
               
            
                  200-262-8
               
               
                  56-23-5
               
               
                  Τετραχλωράνθρακας· τετραχλωρομεθάνιο
               
               
                  6,4
               
               
                  1
               
               
                  32
               
               
                  5
               
               
                  δέρμα
               
            
                  200-521-5
               
               
                  61-82-5
               
               
                  Amitrole
               
               
                  0,2
               
               
                  —
               
               
                  —
               
               
                  —
               
               
                  —
               
            
                  200-580-7
               
               
                  64-19-7
               
               
                  Οξικό οξύ
               
               
                  25
               
               
                  10
               
               
                  50
               
               
                  20
               
               
                  —
               
            
                  200-821-6
               
               
                  74-90-8
               
               
                  Υδροκυάνιο
                  (ως κυανίδιο)
               
               
                  1
               
               
                  0,9
               
               
                  5
               
               
                  4,5
               
               
                  δέρμα
               
            
                  200-838-9
               
               
                  75-09-2
               
               
                  Μεθυλενοχλωρίδιο· διχλωρομεθάνιο
               
               
                  353
               
               
                  100
               
               
                  706
               
               
                  200
               
               
                  δέρμα
               
            
                  200-864-0
               
               
                  75-35-4
               
               
                  Βινυλιδενοχλωρίδιο· 1,1-διχλωροαιθυλένιο
               
               
                  8
               
               
                  2
               
               
                  20
               
               
                  5
               
               
                  —
               
            
                  201-083-8
               
               
                  78-10-4
               
               
                  Πυριτικό τετρααιθύλιο
               
               
                  44
               
               
                  5
               
               
                  —
               
               
                  —
               
               
                  —
               
            
                  201-177-9
               
               
                  79-10-7
               
               
                  Ακρυλικό οξύ· προπ-2-ενικό οξύ
               
               
                  29
               
               
                  10
               
               
                  59 (10)
                  
               
               
                  20 (10)
                  
               
               
                  —
               
            
                  201-188-9
               
               
                  79-24-3
               
               
                  Νιτροαιθάνιο
               
               
                  62
               
               
                  20
               
               
                  312
               
               
                  100
               
               
                  δέρμα
               
            
                  201-245-8
               
               
                  80-05-7
               
               
                  Δισφαινόλη A· 4,4′-ισοπροπυλιδενοδιφαινόλη
               
               
                  2 (8)
                  
               
               
                  —
               
               
                  —
               
               
                  —
               
               
                  —
               
            
                  202-981-2
               
               
                  101-84-8
               
               
                  Διφαινυλικός αιθέρας
               
               
                  7
               
               
                  1
               
               
                  14
               
               
                  2
               
               
                  —
               
            
                  203-234-3
               
               
                  104-76-7
               
               
                  2-αιθυλεξαν-1-όλη
               
               
                  5,4
               
               
                  1
               
               
                  —
               
               
                  —
               
               
                  —
               
            
                  203-400-5
               
               
                  106-46-7
               
               
                  1,4-διχλωροβενζένιο· π-διχλωροβενζόλιο
               
               
                  12
               
               
                  2
               
               
                  60
               
               
                  10
               
               
                  δέρμα
               
            
                  203-453-4
               
               
                  107-02-8
               
               
                  Ακρολεΐνη ακρυλαλδεΰδη· προπ-2-ενάλη
               
               
                  0,05
               
               
                  0,02
               
               
                  0,12
               
               
                  0,05
               
               
                  —
               
            
                  203-481-7
               
               
                  107-31-3
               
               
                  Μυρμηκικό μεθύλιο
               
               
                  125
               
               
                  50
               
               
                  250
               
               
                  100
               
               
                  δέρμα
               
            
                  203-788-6
               
               
                  110-65-6
               
               
                  Βουτ-2-ινο-1,4-διόλη
               
               
                  0,5
               
               
                  —
               
               
                  —
               
               
                  —
               
               
                  —
               
            
                  204-825-9
               
               
                  127-18-4
               
               
                  Τετραχλωροαιθυλένιο
               
               
                  138
               
               
                  20
               
               
                  275
               
               
                  40
               
               
                  δέρμα
               
            
                  205-500-4
               
               
                  141-78-6
               
               
                  Οξικός αιθυλεστέρας
               
               
                  734
               
               
                  200
               
               
                  1 468 
               
               
                  400
               
               
                  —
               
            
                  205-599-4
               
               
                  143-33-9
               
               
                  Κυανιούχο νάτριο
                  (ως κυανίδιο)
               
               
                  1
               
               
                  —
               
               
                  5
               
               
                  —
               
               
                  δέρμα
               
            
                  205-792-3
               
               
                  151-50-8
               
               
                  Κυανιούχο κάλιο
                  (ως κυανίδιο)
               
               
                  1
               
               
                  —
               
               
                  5
               
               
                  —
               
               
                  δέρμα
               
            
                  207-069-8
               
               
                  431-03-8
               
               
                  Διακετύλιο· βουτανοδιόνη
               
               
                  0,07
               
               
                  0,02
               
               
                  0,36
               
               
                  0,1
               
               
                  —
               
            
                  211-128-3
               
               
                  630-08-0
               
               
                  Μονοξείδιο του άνθρακα
               
               
                  23
               
               
                  20
               
               
                  117
               
               
                  100
               
               
                  —
               
            
                  215-137-3
               
               
                  1305-62-0
               
               
                  Διυδροξείδιο του ασβεστίου
               
               
                  1 (9)
                  
               
               
                  —
               
               
                  4 (9)
                  
               
               
                  —
               
               
                  —
               
            
                  215-138-9
               
               
                  1305-78-8
               
               
                  Οξείδιο του ασβεστίου
               
               
                  1 (9)
                  
               
               
                  —
               
               
                  4 (9)
                  
               
               
                  —
               
               
                  —
               
            
                  231-195-2
               
               
                  7446-09-5
               
               
                  Διοξείδιο του θείου
               
               
                  1,3
               
               
                  0,5
               
               
                  2,7
               
               
                  1
               
               
                  —
               
            
                  231-484-3
               
               
                  7580-67-8
               
               
                  Υδρίδιο του λιθίου
               
               
                  —
               
               
                  —
               
               
                  0,02 (8)
                  
               
               
                  —
               
               
                  —
               
            
                  233-271-0
               
               
                  10102-43-9
               
               
                  Μονοξείδιο του αζώτου
               
               
                  2,5
               
               
                  2
               
               
                  —
               
               
                  —
               
               
                  —
               
            
                  233-272-6
               
               
                  10102-44-0
               
               
                  Διοξείδιο του αζώτου
               
               
                  0,96
               
               
                  0,5
               
               
                  1,91
               
               
                  1
               
               
                  —
               
            
                  262-967-7
               
               
                  61788-32-7
               
               
                  Τριφαινύλιο, υδρογονωμένο
               
               
                  19
               
               
                  2
               
               
                  48
               
               
                  5
               
               
                  —
               
            
         (1)  
      
         Αριθ. ΕΚ: Αριθμός Ευρωπαϊκής Κοινότητας (ΕΚ), το αριθμητικό αναγνωριστικό για ουσίες εντός της Ευρωπαϊκής Ένωσης.
      
         (2)  
      
         Αριθ. CAS: Αριθμός Ευρετηρίου Χημικών Ουσιών (Chemical Abstract Service Registry Number).
      
         (3)  Η ένδειξη «δέρμα» στις οριακές τιμές επαγγελματικής έκθεσης επισημαίνει το ενδεχόμενο σημαντικής διείσδυσης μέσω του δέρματος.
      
         (4)  Μετρημένες ή υπολογισμένες σε σχέση με μέση χρονικά σταθμισμένη τιμή σε περίοδο αναφοράς οκτώ ωρών (TWA).
      
         (5)  Οριακή τιμή βραχυχρόνιας έκθεσης (STEL). Οριακή τιμή πάνω από την οποία η έκθεση δεν είναι επιτρεπτή και η οποία σχετίζεται με περίοδο αναφοράς 15 λεπτών, εκτός αν ορίζεται διαφορετικά.
      
         (6)  
      
         mg/m3
         : χιλιοστόγραμμα ανά κυβικό μέτρο αέρα. Για χημικές ουσίες που βρίσκονται σε αέρια κατάσταση ή σε φάση ατμών, η οριακή τιμή εκφράζεται σε 20 °C και 101,3 kPa.
      
         (7)  
      
         ppm: μέρη ανά εκατ. κατ' όγκο στον αέρα (ml/m3).
      
         (8)  Εισπνεύσιμο κλάσμα.
      
         (9)  Αναπνεύσιμο κλάσμα.
      
         (10)  Οριακή τιμή βραχυχρόνιας έκθεσης σε σχέση με περίοδο αναφοράς διάρκειας 1 λεπτού.